Στέλιος Πουλιανίτης

Ο Στυλιανός «Στέλιος» Πουλιανίτης (Θεσσαλονίκη, 3 Απριλίου 1995), είναι Έλληνας επαγγελματίας καλαθοσφαιριστής, ο οποίος αγωνίζεται ως πόιντ γκαρντ για τον Άρη Θεσσαλονίκης.

Σταδιοδρομία
Ο Πουλιανίτης ξεκίνησε να παίζει μπάσκετ στις ακαδημίες του ΑΚΘ Αστέρια του Θόδωρου Ροδόπουλου,Το διπλό «ευχαριστώ» του Πουλιανίτη για Αγγέλου και Ροδόπουλο! παίζοντας στην θέση του πόιντ γκαρντ.

Στις 5 Αυγούστου 2013, υπέγραψε στον Άρη Θεσσαλονίκης,Υπέγραψε ο Πουλιανίτης στον Άρη! πραγματοποιώντας σπουδαίες εμφανίσεις με την ομάδα εφήβων του συλλόγου.Μεγάλη νίκη για τους έφηβους μέσα στον Μαντουλίδη! Με την ομάδα ανδρών του Άρη, αγωνίστηκε σε οκτώ αγώνες για την κανονική σεζόν του πρωταθλήματος της Basket League 2013–14, χωρίς να σκοράρει.Ο Άρης δίνει τόπο στα νιάτα! Πέντε παίκτες κάτω των 20 έχουν ήδη παίξει φέτος!

Το καλοκαίρι του 2014, αγωνίστηκε με την Εθνική Ελλάδος Νέων στο Ευρωμπάσκετ της Ισπανίας.Με Μποχωρίδη, Πουλιανίτη αναχώρησε για Ισπανία η Εθνική Νέων Ανδρών Τον Αύγουστο του ίδιου έτους, η ομάδα των Τρικάλων έκανε πρόταση στον Άρη για δανεισμό του παίκτη, την οποία οι "κίτρινοι" αρνήθηκαν.«Όχι» στα Τρίκαλα για δανεισμό του Πουλιανίτη

Την σεζόν 2014-15, ο Πουλιανίτης συμμετείχε σε δεκαεννέα αγώνες της ομάδας του, με μέσο όρο ενός πόντου, έχοντας συμβόλαιο συνεργασίας με τους "κίτρινους" μέχρι το 2017. Το καλοκαίρι του 2015, δόθηκε ως δανεικός από τον Άρη στον Κόροιβο Αμαλιάδας για ένα χρόνο, ενώ ανανέωσε το συμβόλαιο του με τον Άρη μέχρι το 2019. Αφέθηκε ελεύθερος από τον Άρη στις 4 Νοεμβρίου 2016. Στη συνέχεια υπέγραψε στα Τρίκαλα B.C. για τη σεζόν 2016-17 και την περίοδο 2017-18 επέστρεψε στον Άρη.

Τη σεζόν 2018-19 έπαιξε στην Κύμη έχοντας 3 πόντους μέσο όρο, 2.1 ριμπάουντ και 1.1 ασίστ ανά αγώνα σε 25 συμμετοχές. 

Την επόμενη χρονιά (2019-20) μετακόμισε στη Ρόδο για λογαριασμό του Κολοσσού, όπου είχε 1.5 πόντο και 0.9 ασίστ ανά αγώνα στο πρωτάθλημα Ελλάδας.  

Στη συνέχεια πήρε μεταγραφή για τον Απόλλωνα Πάτρας (2020-21) όπου συνέβαλλε τα μέγιστα για την άνοδο της ομάδας στην πρώτη κατηγορία από την Α2 Εθνική, έχοντας 9.6 πόντους μέσο όρο, 2.5 ριμπάουντ και 3.9 ασίστ. 

Τη σεζόν 2021-22, επέστρεψε στον Άρη, όπου σε 21 αγώνες πρωταθλήματος είχε 4.6 πόντους μέσο όρο, 1.4 ριμπάουντ και 1.5 ασίστ σε 18.6 λεπτά συμμετοχής. Μάλιστα στις 27 Μαρτίου 2022 κόντρα στον Προμηθέα, στην 149η εμφάνιση στο Πρωτάθλημα Ελλάδας έκανε ρεκόρ καριέρας στους πόντους με 25, ενώ η προηγούμενη καλύτερη επίδοση του στην κατηγορία ήταν εκείνη των 11 πόντων.

Στις 9 Ιουλίου 2022, ανακοινώθηκε η μεταγραφή του στο Περιστέρι για 1+1 χρόνο. Τη σεζόν 2022-23, σε 28 αγώνες της κανονικής περιόδου και των playoffs στο ελληνικό πρωτάθλημα είχε 3.43 πόντους μέσο όρο, 1.68 ριμπάουντ και 1.36 ασίστ σε 14.4 λεπτά συμμετοχής. Και σε 6 αγώνες του Basketball Champions League είχε 3.33 πόντους μέσο όρο, σε 13.3 λεπτά συμμετοχής. Στις 21 Ιουνίου 2023, ανανέωσε το συμβόλαιό του μέχρι το 2025.

 Τίτλοι-Διακρίσεις 

 Απόλλων Πατρών 

 Πρωτάθλημα Α2 Εθνικής: (2021)

 Άρης 
 Φιναλίστ Κυπέλλου Ελλάδας: (2014)

 Παραπομπές 

 Πηγές 
 Stelios Poulianitis ( Στέλιος Πουλιανίτης ) #11 - Basketball Aris 
 Στέλιος Πουλιανίτης Γκαρντ - MyPlayer.gr
 Πουλιανίτης | PRESSARIS

 Εξωτερικοί σύνδεσμοι 

 Στέλιος Πουλιανίτης - ArisBC

Κατηγορία:Έλληνες καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Εθνικής Ελλάδας Κ20
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Κόροιβου Αμαλιάδας
Κατηγορία:Καλαθοσφαιριστές Αιόλου Τρικάλων
Κατηγορία:Καλαθοσφαιριστές Γ.Σ. Κύμης
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Α1 Εθνικής Ελλάδας